S-195/2011

Mál þetta höfðaði lögreglustjórinn í Borgarnesi með ákæru 1. september 2011 á hendur ákærðu, Ó-kk-þgf G. H-kk-þgf, kt. …, Rjúpnasölum 2 í Kópavogi, og H-kk-þgf G. Ó-kk-þgf, kt. …, Sautjándajúnítorgi 7 í Garðabæ. Málið var dómtekið 4. október 2011.

Ákæruskjalið er svohljóðandi:

I. Gegn ákærða Ó-kk-þgf

fyrir brot gegn vopnalögum, með því að hafa mánudaginn 25. apríl 2011 haft í vörslum sínum sverð (eftirlíkingu af japönsku bardagasverði; s.k. „katana“), falið í búri inni af eldhúsi í íbúðarhúsinu að Svarfhóli, Hvalfjarðarsveit, en sverðið fannst við leit lögreglu í húsinu. Sverðið er lítillega íbjúgt, með ca. 68 cm löngu málmblaði og heildarlengd þess er ca. 100 cm. Egg sverðsins hefur verið brýnd.

Telst þetta varða við d-lið 2. mgr. 30. gr., sbr. 36. gr., vopnalaga nr. 16/1998 með síðari breytingum.

II. Gegn ákærðu báðum

fyrir brot gegn lögum um ávana- og fíkniefni og reglugerðum settum samkvæmt þeim, með því að hafa mánudaginn 25. apríl 2011 haft í sameiginlegum vörslum sínum í íbúðarhúsinu að Svarfhóli, Hvalfjarðarsveit, og bílskúr við húsið, neðangreind fíkniefni og tæki til framleiðslu fíkniefna:

· 36,11 grömm af marihuana, sem falið var í herbergi milli sæta í sófa í herbergi inn af forstofu.

· 4,83 grömm af tóbaksblönduðu kannabisefni, sem falið var í skrifborðsskúffu í herbergi á annarri hæð hússins.

· 25 stykki af kannabisplöntum, á bilinu 6 - 143 cm langar, samanlögð þyngd 2207,80 grömm, sem voru í bílskúr húsins.

· 39,50 grömm af kannabisstönglum, sem var í bílskúr húsins.

· Gróðurhúsalampi Welthink-wex, sem var í bílskúr húsins.

· Gróðurhúsalampi Welthink-wex, sem var í bílskúr húsins.

· Rakatæki, sjálfvirkt vatnsvökvunarkerfi, sem var í bílskúr húsins.

en lögreglan fann efnin og tækin við leit í húsinu. Við yfirheyrslur hefur komið fram að eignarhluti ákærðu í fíkniefnunum sé jafn, nema hvað ákærði H-kk-nf eigi einn þau 4,83 grömm af tóbaksblönduðu kannabisefni, sem falið var í skrifborðsskúffu í herbergi á annarri hæð hússins.

Telst þetta varða við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærðu verði dæmdir til refsingar. Þá er þess krafist að ákærðu verði dæmdir til greiðslu alls sakarkostnaðar.

Þá er þess krafist að gert verði upptæk með dómi sverð (eftirlíking af japönsku bardagasverði; s.k. „katana“), sem lögreglan lagði hald á þann 25. apríl 2011. Upptökukrafan styðst við 1. mgr. 37. gr. vopnalaga nr. 16/1998 með síðari breytingum.

Þá er þess krafist að gerð verði upptæk með dómi neðangreind fíkniefni og tæki til framleiðslu fíkniefna, sem lögreglan lagði hald á þann 25. apríl 2011:

· 36,11 grömm af marihuana.

· 4,83 grömm af tóbaksblönduðu kannabisefni.

· 25 stykki af kannabisplöntum á bilinu 6 – 143 cm langar, að samanlagðri þyngd 2207,80 grömm.

· 39,50 grömm af kannabisstönglum.

· Gróðurhúsalampi Welthink-wex, sem var í bílskúr húsins.

· Gróðurhúsalampi Welthink-wex, sem var í bílskúr húsins.

· Rakatæki, sjálfvirkt vatnsvökvunarkerfi, sem var í bílskúr húsins.

Upptökukrafan styðst við 6. mgr. [nú 5. mgr.] 5. gr. laga um ávana- og fíkniefni nr. 65/1974, með síðari breytingum.

Ákærðu báðir hafa skýlaust játað að hafa framið þau brot sem þeim eru gefin að sök í ákæru og er játning þeirra beggja studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærðu sakfelldir fyrir brotin sem réttilega eru færð til refsilaga í ákæru.

Við ákvörðun refsingar horfir ákærðu til málsbóta að þeir hafa greiðlega gengist við háttseminni. Þá er þess að gæta að hvorugur ákærðu er með mál á sakaskrá sem áhrif hafa við ákvörðun refsingar.

Refsing ákærði Ó-kk-ef þykir hæfilega ákveðin 30 daga fangelsi, en rétt þykir að fresta fullnustu refsingar ákærða og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Refsing ákærða H-kk-ef þykir hæfilega ákveðin 30 daga fangelsi, en rétt þykir að fresta fullnustu refsingar ákærða og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til þeirra lagaákvæða sem greinir í ákæru verða gerð upptæk þau fíkniefni, tæki og vopn sem lögregla lagði hald á við rannsókn málsins.

Í málinu hefur ekki fallið til annar sakarkostnaður en málsvarnarlaun skipaðs verjanda ákærðu og ferðakostnaður verjandans. Samkvæmt 1. mgr. 218. gr. laga nr. 88/2008 verður ákærðu gert að greiða þann kostnað sem þykir hæfilega ákveðinn að meðtöldum virðisaukaskatti svo sem greinir í dómsorði. Verður ákærðu, sem eru saman um verjanda, gert að greiða málsvarnarlaunin óskipt, sbr. 1. mgr. 219. gr. laganna.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði Ó-kk-nf G-kk-nf H-kk-nf sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði H-kk-nf G-kk-nf Ó-kk-nf sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærðu sæta upptöku á sverði, 36,11 gr af marihuana, 4,83 g af tóbaksblönduðu kannabisefni, 25 stykkjum af kannabisplöntum, 39,50 g af kannabisstönglum, 2 gróðurhúsalömpum og sjálfvirku vatnsvökvunarkerfi

Ákærðu greiði málsvarnarlaun skipaðs verjanda síns, S-kk-ef A-kk-ef S-kk-ef, hæstaréttarlögmanns, 100.400 krónur, og ferðakostnað verjandans 22.896 krónur.

B-kk-nf B-x-x